


7 “A 
ji lu ^^— na 
J'*we 


'|| GLYN ANGAU ; 





NEU 


Fyfyrdod ar Ddydd Marwolaeth, 
Fn EI GOSOD ALLAN 


AR DDULL CAN. 


'MoFYNWN bawb am Grist mewn undeb, 
v Cyu myn'd odd'yma i dragwyddoldeb; 

Nis gwyddom ddim pa awr na mynyd 

Y byddwn yn y tragwyddolfyd. 


Llawer iawn mae angau diran, 
Yn dori lawr o bob rhyw oedran ;: 
Mae e'n tramwy draw ac yma, 

O dan gommands y Duw Jehofa. 

Braidd na chlywaf swn wylofain, 

Dagrau'n llifo, a rhai'n llefain, — 

Mam yn gweiddi gyda galar, 

O angau creulon beth yw'r mater. 


A leddi di fy maban gwirion, 
Sydd yn sugno llaeth fy nwyfron? 
Angau, angau, aros dipyn, 

Paid a lladd fy anwyl blentyn! 

Beth wy'n hidio, medd yr angau, 

Ei fod yn sugno llaeth dy fronau ; 
Nid oes amser i mi oedi, 

'Rwy' dan gommands y brenin Iesu. 


Fe dyr angau'r undeb nesaf 
Rhwng y gwr a'r wraig anwylaf; 
Braidd na chlywaf wraig yn llefaiil, 
Fel yn gwaeddi â llais gwylofain,— 


Gan ddywedyd, Angau creulon, 

A leddi di fy mhriod tirion ? 

O, paid a bod mor ddidosturi, 

A'r holl blant bycliain heb eu magu ! 


Nid wyf fi, medd angau i hôno, 
A thi wraig yn cydymdeimlo; 
Ti gai alaru, ti gai wylo, 

O'm rhan i nid wyf yn hidio. 


'Mlaen â'r gorchwyl âf, medd angau, 
Am hyny 'nawr par'toa dithau ; 
F'allai foru daw dy dd'wrnod, 
Ymbar'toa, bydd yn barod. 


F'allai'r fam yn gorfod myned, 

A gadael 'nol ei phlant ymddifaid, 
A'r baban bach fydd yno'n gwaeddi, 
Âr dori'i galon am ei fami, 


Y mae'r angau yn ddiarbed, 
Yn gwa'nu rhwng y corph a'r enaid: 
Ie'nctyd glân sydd yn eich.blodau, 


Er teced heddyw yw eich gruddiau,—— 

-. Buan bydd eich traed yn oerllyd, 


Bydd eich dwylaw'n methu syflyd, 
Bydd eich gwaed yn dechreu rhewi, 
Yn mhob gwyth'en bydd yn oeri. 


Llinynau'ch llygaid fydd yn tori, 
Eich ffraeth dafod fydd yn tewi, 
Eich cyfeillion yn troi cefnau, 

A'r enaid bach yn myn'd i siwrnau, 


Os heb undeb bydd â'r Iesu, 
P'odd gwna'r enaid y pryd hyny? 


. Dy aileni fydd yn swcwr, 


Heddwch Duw trwy waed Oyfryngwr. 


Cyfiawnder Orist a'r wisg briodas 
Am dy enaid, cofia'n addas,— 


_ Calon santaidd sydd yn eisieu, 


Edifeirwch am bob beiau. 


Ondê fe â dros greigiau dystryw 
Gyda llifeiriant y mor marw ; 


“Colli'th gyfoeth a'th lawenydd, 


A phob trugaredd yn dragywydd. 


Y mae angau yn ddychrynllyd 

I'r annuwiol, pan ddel i'w symud ; 
Coffa'r amser gam-ddefnyddiwyd, 
Gwaed ac aberth Crist a sathrwyd. 


Mae marw'n elw mawr i'r duwiol, 
Rhyddhau oddiwrth bob trafferth bydol, 
Oddiwrth bob ofnau ac amheuon, 
Cystudd, tlodi, a thrallodion. 

Fe gaiff ei enaid ef yn angau 
Fyn'd i gyfeillach y glâu seintiau, 
A. chyfeillach yr angylion, 

I foli'r Iesu, Brenin Seion. 





Dyma gyfeillach llawn o undeb, 

A chariad pur i dragwyddoldeb,— 
Pob rhyw alar wedi darfod, 

Pob afiechyd, pob rhyw bechod. 


Telynau aur fydd yn eu dwylo, 
Yn moli'r Oen fu yn concwero; | 
Hwy gyd-gordiant Haleluia, | 
Am eu golchi y'ngwaed Calfaria. 
'Mofynwn ninau bechaduriaid, 

"Nawr mewn pryd am arch i'r enaid, 


Cyn y delo hirnos angau, * 
Pan yn fud y bo'n tafodau. 


jOines, 


Argraffwyd gan. D. Jenhins, Aberystwyth, 








